akademisk kunst
Akademisk kunst er kunst som er udført i overensstemmelse med regler og principper for komposition, perspektiv, farvelære, anatomi m.m., som læres på bl.a. kunstakademier.
Betegnelsen anvendes især om kunst fra perioden midt i 1600-tallet til slutningen af 1800-tallet, men bruges også i nedsættende betydning om kunst, der skønt dygtigt udført virker overfladisk og skematisk.